საკრებულოს თამარ მეფის დარბაზში მოწყობილი გამოფენა ქართული ენისა და დამწერლობის ისტორიას ასახავდა. ღონისძიებაზე წარმოდგენილი იყო პირველი ქართველი ქსილოგრაფისა და გრავიორის, ქართული გრაფიკის ფუძემდებლის გრიგოლ ტატიშვილის მიერ შექმნილი უნიკალური ქართული ანბანი ,,თაიგული“. ასევე სამი უმნიშვნელოვანესი ქართველი საზოგადო მოღვაწის - დიმიტრი ყიფიანის, ილია ჭავჭავაძისა და იაკობ გოგებაშვილის პირადი საარქივო მასალა, 10 სხვადასხვა ავტორის მიერ შექმნილი და ამჟამად გაციფრებული შრიფტები.